Nomenklatúra slnečnej sústavy

Nomenklatúra slnečnej sústavy, podobne ako pozemská (terestriálna) nomenklatúra, sa používa na jednoznačnú identifikáciu útvarov na povrchu planét a ich prirodzených satelitov z dôvodu jednoduchšej lokalizácie, rozpoznania a prípadného prejednávania. Úlohu oficiálneho pomenovávania má Medzinárodná astronomická únia (IAU) od jej vzniku roku 1919.
Ako sa odsúhlasujú IAU mená a názvy.
Keď sú získané prvé fotografie povrchu planét a satelitov, je zvolený námet pre pomenovanie štruktúr a niektoré dôležité útvary sú pomenované zvyčajne príslušnými členmi príslušnej IAU skupiny (skupina pomenúvajúca planéty). Neskôr, keď sa získajú fotografie s vysokých rozlíšením a mapy, ďalšie štruktúry sú pomenované na požiadavku výskumníkov popisujúcich špecifické povrchy, útvary a geologické formácie. Každý môže navrhnúť názov na prerokovanie pomenúvajúcej skupine. Ak členovia skupiny súhlasia s vhodným názvom, môže byť využité na pomenovanie ak o to niektorý člen skupiny požiada. Úspešne vyhodnotené názvy sú predložené pracovnej skupine IAU pre Nomenklatúru slnečnej sústavy (WGPSN – z ). Po úspešnom posúdení členmi pracovnej skupiny WGPSN sú názvy považované za dočasne odsúhlasené a môžu byť použité v mapách a publikáciach až do doby, kým nie je status "dočasný" zrušený. Provizórne názvy sú predstavené na IAU Generálnej schôdzi kvôli osvojeniu. Názov nie je považovaný za oficiálny pokiaľ na IAU Generálnej schôdzi nie je odsúhlasený.
Pravidlá a dohody IAU.
Mená odsúhlasované IAU musia podliehať rôznym pravidlám a dohodám ustanovených a upravovaných počas existencie Únie. Tieto pravidlá zahŕňajú:
Ako doplnok k týmto základným pravidlám, každá pracovná skupina dotvára dodatočné dohody kvôli tvorbe zaujímavej a zmysluplnej nomenklatúry pre jednotlivé planetárne telesá.
Dohody pri pomenovaniach.
Názvy pre všetky planetárne útvary zahŕňajú kľúčové slovo, s výnimkou dvoch typov útvarov. Pre krátery, kľúčové slovo je implicitné. Niektoré útvary pomenované na Io a Tritone nenesú znaky kľúčového slova pretože nie sú trvalé (tie útvary).
V zásade, dohody pri pomenovaní útvarov podľa veľkosti ostávajú rovnaké bez ohľadu na veľkosť. Výnimky v tomto pravidle platia pre údolia a krátery na Marse a Venuši. Dohody v pomenovaní pre tieto útvary sa líšia v závislosti od veľkosti týchto útvarov.
Klasifikácia typu útvaru, "Regio", bola pôvodne používaná v skorých mapách Mesiaca a Merkúru na vykreslenie neurčitých albedo štruktúr. Dnes sa používa na zobrazovanie širokých geografických regiónov.
Pomenované útvary na telesách tak malých, že ich súradnice ešte neboli identifikované sú identifikované v nákresoch telies, ktoré sú zahrnuté v IAU Operačných vestníkoch roka, v ktorom boli mená prevzaté. Prstence satelitov a medzery v prstencoch sú pomenovávané vedcami, ktorí tieto útvary študujú. Nákresy, ktoré zobrazujú tieto názvy sú tiež zahrnuté v relevantnom operačnom vestníku. Názvy pre atmosférické štruktúry sú v súčasnosti neformálne, formálny systém bude vytvorený v budúcnosti.
Hranice viacerých veľkých štruktúr (ako sú "terrae", "regio", "planitia" a "plana") nie sú topograficky ani geomorfologicky jasné. Súradnice týchto štruktúr sú určované z ľubovoľne určeného centrálneho bodu. Hranice (na týchto súradniciach) môžu byť presnejšie zistené z geochemických a geofyzikálnych dát získaných pri budúcich misiách.
Kategórie pre pomenovanie útvarov planét a satelitov.
Venuša.
Okrem troch sú všetky útvary na Venuši pomenované podľa žien. Tieto tri výnimky boli pomenované pred vytvorením tohto pravidla. Sú to Alpha Regio, Beta Regio a Maxwell Montes.
Mars a marťanské satelity.
Mars.
Keď kozmické sondy pristáli na Marse, jednotlivým malým objektom ako sú kamene, duny, dutiny boli dané neformálne názvy. Množstvo z nich bolo úplne nedôležitých: útvary boli pomenované po zmrzline, postavičkách z rozprávok a hudobníkoch 70-tych rokov (napríklad ABBA).
Deimos.
Útvary na Deimose sú pomenované po spisovateľoch, ktorí písali o marťanských satelitoch. V súčasnosti sú na Deimose pomenované dve štruktúry kráter Swift a kráter Voltaire – sú pomenované po Jonathanovi Swiftovi a Voltaireovi, ktorí predvídali prítomnosť marťanských satelitov.
Fobos.
Všetky útvary na Fobose sú pomenované po vedcoch, ktorí boli zainteresovaní v objaveniach, dymamikách, údajoch o marťanských satelitoch a po ľuďoch a miestach z knihy Gulliverove cesty od Jonathana Swifta.
Satelity Jupiteru.
Amalthea.
Ľudia a miesta týkajúce sa mýtov o Amalthee.
Thebe.
Útvary na Thebe sú pomenované po ľuďoch a miestach týkajúcich sa mýtov o Thebe. Je tu pomenovaná iba jedna štruktúra – kráter Zethus.
Satelity Saturnu.
Janus.
Ľudia z mýtov o "Castorovi a Polluxovi" (dvojičky).
Epimetheus.
Ľudia z mýtov o "Castorovi a Polluxovi" (dvojičky).
Mimas.
Ľudia a miesta z Maloryho "Artušovej smrti".
Enceladus.
ľudia a miesta z Burtonovych "Arabských nocí".
Tethys.
ľudia a miesta z Homérovej "Odysey".
Dione.
Ľudia a miesta z Virgilovej "Aeneid".
Rhea.
Ľudia a miesta z mýtov o stvorení.
Hyperion.
Božstvá Slnka a Mesiaca.
Iapetus.
Ľudia a miesta zo Sayersov prekladu "Chanson de Roland".
Satelity Uránu.
Puck.
Škodliví duchovia.
Miranda.
Postavy a miesta zo Shakespearových hier.
Ariel.
Dobrí duchovia.
Umbriel.
Zlí duchovia
Titania.
Ženské Shakespearové charaktery a miesta.
Oberon.
Shakespearoví tragickí hrdinovia a miesta.
Malé satelity.
V súčasnosti nie je pomenovaná žiadna štruktúra na malých Uránových satelitoch, ale sú na to rezervované mená z hier od Shakespeara a Popeho.
Satelity Neptúnu.
Proteus.
Štruktúry na Proteuse sú pomenované podľa vodných duchov, bohoch a bohyniach, ktorí nie sú ani grécki ani rímski. Jediná pomenovaná štruktúra je kráter Pharos.
Triton.
Geologickým útvarom na Tritone sa dávajú vodné názvy, okrem originálnych gréckych a rímskych mien. Možné témy pre jednotlivé kľúčové slová svetových vodných duchov, známe pozemské fontány a umiestnenia fontán, pozemské vodné útvary alebo miesta gejzírov a pozemské ostrovy.
Nereid.
V súčasnosti sú pomenované dva útvary na Nereide. Ak je objavená nová štruktúra, je pomenovaná po jednotlivých nereidoch.
Malé satelity.
Ak budú objavené útvary na malých satelitoch Neptúnu, budú pomenované po bohoch a bohyniach z Poseidónovej mytológie alebo spoločných mytologických vodných stvoreniach.
Pluto.
V súčasnosti nie sú pomenované žiadne štruktúry na Plute, pretože je extrémne náročné rozlíšiť povrchové útvary s dnešnými teleskopmi. Ak budú objavené, budú pomenované po božstvách podsvetia.
Asteroidy.
25143 Itokawa.
IAU pomenovala krátery a regióny na 25143 Itokawe bez nejakého pravidla.